مدينة الاشباح هيه المدينه المهجوره اللى ما حدش بيسكنها، و السبب بيبقى بسبب توقف النشاط الاقتصادى اللى بيعتمد علىه سكان المدينة او بسبب كوارث طبيعية أو بشرية زى الفيضانات أو الحروب، و بيستخدم المصطلح ده لوصف المدن المسكونه بس عدد سكانها اقل بكتير من استيعابها. مدن الأشباح فيه عدد كتير منها بيبقى مزار سياحى زى : مدينة برايت الاوكرانيه، ريولايت، و تومبستون، اريزونا و باركرفيل، كولومبيا البريطانيه. 1- استنفاز الموارد الطبيعية، ما فيش واسايل مواصلات بتوصل للمدن دى. 2- تحول النشاط الاقتصادى لاماكن تانيه. 3- تغيير اتجاه الانهار او الجفاف. 4- الكوارث (زى تشيرنوبيل). 5- انتشار الأوبئه. 6- تلوث الأرض, وده زى ما حصل فى تايمز بيتش، واحده من ضواحى مدينة سانت لويس، اللى اتعرض سكانها لدرجة كبيره من الديوكسينات وتم إخلاء المدينة تماماًسنه 1983 7- الحروب 8- التطهير العرقى ممكن مدن الأشباح بتنشأ لما الحكومات للأراضى لإقامة مشاريع عليها و أجبار السكان على الرحيل. زى ما اشترت وكالة ناسا أرض عشان تبنى عليها مركز أختبار الدفع الصاروخي. فى ولاية مسيسبى (مساحتها حوالى 34 ميلا مربعا). و اترحل السكان بسبب الضوضاء و المخاطر المحتمله المرتبطه باختبار الصواريخ.